TSF ลงนาม “เอ็นไอเอส เซอร์วิส” ศึกษาธุรกิจติดตั้งระบบเสาโทรคมนาคม
TSF ลงนาม "เอ็นไอเอส เซอร์วิส" ศึกษาธุรกิจติดตั้งระบบเสาโทรคมนาคม
31 ม.ค. 2563

บริษัท ทรีซิกตี้ไฟว์ จำกัด (มหาชน) หรือ TSF เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ลงนามร่วมกับ บริษัท เอ็นไอเอส เซอร์วิส จำกัด (NIS) ในบันทึกข้อตกลงเพื่อเข้าศึกษาความเป็นไปได้ในการเข้าร่วมลงทุนในธุรกิจของ NIS ซึ่งเป็นธุรกิจติดตั้งระบบเสาโทรคมนาคม รวมทั้งธุรกิจอื่นๆ ที่เกี่ยวกับโทรคมนาคม
โดยบันทึกข้อตกลงฉบับดังกล่าวจะดำเนินการศึกษาความเป็นไปได้ในการเข้าร่วมลงทุน ให้แล้วเสร็จภายในสามเดือน ภายใต้ข้อตกลงและยินยอมให้บริษัทฯ รวมทั้งที่ปรึกษาและ/หรือตัวแทนของบริษัทฯ เข้าดำเนินการศึกษาควมเป็นไปได้ข้างต้น ซึ่ง NIS จะดำเนินการจัดหาข้อมูลหรือเอกสารใดๆ ตามที่บริษัท รวมทั้งที่ปรึกษา และ/หรือตัวแทนของบริษัทร้องขอ